Un an atipic?: TIFF 2012 - Primele trei zile [online la http://www artactmagazine ro/un-an-atipic-tiff-2012-primele-trei-zile html] La un an de la euforia sarbatoririi unui deceniu de proiectii la Cluj sub sigla TIFF, festivalul pare sa evolueze în singura directie în care-si poate pune în valoare eclectismul caracteristic TIFF 2012 are mai multe filme fata de editia anterioara; organizatorii si-au obisnuit deja publicul cu aceasta autodepasire anuala, proclamata aproape ritualic Spotul oficial al festivalului nu face altceva decât sa ironizeze monstrul pe care îl creeaza, spectatorul care consuma în nestire filme fara sa tina seama de consecinte Ca orice festival care aduna editie dupa editie si se extinde, TIFF-ul din acest an are partea lui de idei noi (o noua sectiune, un centru dedicat cinematografiei care nu trage obloanele odata cu ceremonia de închidere) si pare în acelasi timp sa se si clasicizeze usor Nu întâmplator, cineastul cu cele mai multe filme proiectate peste weekend a fost Kubrick; integrala filmelor lui, care va culmina probabil luni cu proiectia Odiseei spatiale 2001 în aer liber, ar trebui sa contrabalanseze, împreuna cu alte câteva filme canonice, numarul mare de proiecte noi-noute incluse în selectie Nimic nou pentru cei deja obisnuiti sa continue un film experimental recent cu un film mut restaurat Ceea ce-i lipseste însa TIFF-ului în acest an e acea fericita coincidenta între entuziasmul international pentru filmul românesc si aerul celebrativ cu care unele filme erau primite la Cluj Cine-si mai aminteste ultima editie care nu includea un film românesc premiat sau remarcat critic la Cannes sau Berlin? TIFF 2012 e, în absenta filmului lui Mungiu, Dupa dealuri, dublu recompensat la Cannes si care va avea premiera româneasca de abia în toamna, lipsit de trofee si vedete autohtone Un an "normal", fara ultimul episod din odiseea acestui stil care a început sa fie asociat automat cu cinematografia româneasca, inclus de obicei sub umbrela generala si ambigua a Noului Val, te poate pune pe gânduri Anul trecut, aniversarea era programata simultan: zece ani de TIFF, zece ani de la Marfa si banii Cum o sa arate însa TIFF-ul în absenta acestor filme lente si conceptuale, de care atâta lume parca se saturase? La prima vedere, în lipsa filmelor "grele", devin mai vizibile cele "usoare", de public, sau care macar trateaza cu mai putina detasare genurile cinematografice: Killing Time al lui Florin Piersic Jr pare sa mearga în aceasta ultima directie Poate însa vreun film românesc venit fara recomandare internationala sa repete anul acest performanta filmului A fost sau n-a fost? a lui Porumboiu si sa câstige un premiu al publicului la Cluj? Un candidat probabil ar fi excelentul Crulic al Ancai Damian (premiat totusi la alte festivaluri), dar aproape oricare alt film poate ocupa locul pe moment lasat liber sub reflectoare Ramâne de vazut cum va arata aceasta editie la care nu se va mai vorbi peste tot despre "ultimul Porumboiu" sau "ultimul Puiu" Deschiderea oficiala: Despre oameni si melci Al doilea film de lung-metraj al lui Tudor Giurgiu, proiectat într-o seara facuta parca sa descurajeze orice tentativa de umor prin temperaturile joase, a avut în compozitie exact ingredientul potrivit pentru a fi ceva mai mult decât o simpla comedie de public E vorba de pretext, de nuantele pe care scenariul lui Ionut Teianu poate sa le dea subiectului Filmul lui Giurgiu te trimite cu gândul, poate si din cauza prezentei lui Dorel Visan în distributie, la genul de comedie pe care îl testa Mungiu în Occident Exista în Despre oameni si melci un fel de nostalgie ironica dupa perioada în care se petrece filmul, respectiv începutul anilor 90, marcata prin clipuri de stiri referitoare la concertul lui Michael Jackson în România, comice privite retrospectiv, si printr-o colectie de obiecte, gesturi sau fraze caracteristice care probabil sunt invizibile pentru un spectator strain Muzica kitchoasa a vremii, decoruri cu obligatorii Rapiri din Serai, o pauza de seminte: nu poti sa nu le recunosti daca ai avut contact cu ele În plus, Despre oameni si melci se bazeaza pe capacitatea lui Andi Vasluianu, Monica Bârladeanu sau Dorel Visan de a interpreta roluri comice, si acest lucru le iese de cele mai multe ori Exista în schimb ceva sublim în textul lui Teianu care te ajuta sa treci cu vederea unele secvente care fac atâtea trimiteri la clisee încât se pot transforma la rândul lor într-unul Scenariul propune un exercitiu de matematica simpla: cu onorariul lui de 50 de dolari, un donator de sperma nu poate cumpara mare lucru; în schimb, onorariile însumate ale majoritatii muncitorilor unei fabrici pe punctul de a fi privatizate pot rascumpara aceasta fabrica E acesta un plan realizabil? Pâna la urma, acest lucru nu are o prea mare importanta, în masura în care scenariul stie sa se joace mai mult sau mai putin discret cu ideea de solidaritate si, în apropierea sfârsitului, sa ofere si o lectie cinica despre felul în care sunt perceputi muncitorii Filmul reuseste mai putin sa urmareasca povestile individuale, pe care le rezolva prea simplu si previzibil În schimb, filmul îti lasa în memorie situatii (o scena de petit între un francez si o românca, care îsi dau seama cu întârziere ca pot sa comunice în singura limba pe care o stiu amândoi, spaniola, rezolvata admirabil) si replici (unul dintre muncitori, care rezolva problema abstinentei acasa cu o replica minunata: "Te iubesc, dar în seara asta lucrez pentru export") Scurt-metraje românesti Judecând dupa doua dintre cele trei grupaje de scurt-metraje românesti aduse la TIFF anul acesta, oferta lui 2012 e ceva mai putin spectaculoasa decât cea din editia trecuta Ca în orice an, gasesti filme surprinzator de bune si, mai mult, câte o încercare de a încerca tehnic lucruri mai rar vazute în cinematografia româneasca Reactia salii la filmul lui Millo Simulov, Hello Kitty, e exemplara în acest sens: era evidenta sâmbata surpriza spectatorilor în fata unui plan de început care survoleaza orasul si a scenelor lucrate cu steadicam care se pliaza pe miscarea personajelor, le urmaresc sau se întorc la 180 de grade pentru a relua actiunea dintr-un alt punct Tehnic, filmul lui Simulov e aproape impecabil; coloana sonora bizara, de horror aproape, reuseste în prima parte a filmului sa te însele cel putin o data în privinta genului de film pe care îl vezi Hello Kitty e însa si printre putinele care încearca sa construiasca ceva si dincolo de scenariu Film dupa film, am vazut comedii bune si foarte bune, lucrate minutios la nivel de dialog; majoritatea sunt si plasate în prezent, dând dovada de un simt special pentru paradoxurile vietii recente în România De azi înainte al lui Dorian Boguta e un film prizabil si excelent orchestrat despre escapada unui tata împreuna cu fiul lui cu ocazia majoratului acestuia din urma; destul de bun pentru a fi jucat pe scena, textul lui nu si-a gasit însa si regizorul care sa-l traduca vizual Cam acelasi lucru poate fi spus despre Chefu' lui Adrian Sitaru: interesant ca unghi de abordare - povestea unei petreceri asa cum e relatata între vecinele de la bloc - filmul lui Sitaru are multe de spus si putine de aratat În film la Na?u', regizat de Cristina Jacob, e un tur de forta în ceea ce priveste scenariul si o satira reusita la adresa autoritatilor vamale românesti si moldovenesti; replica sefului din partea româneasca, interpretat (ma întreb de ce) de Florin Calinescu, adresata unui moldovean oprit în granita, e formidabila ("Viza e un organism viu Inspira si expira") Cum sa diferentiezi însa filme care fac cam acelasi lucru la fel de bine, cu subiecte diferite, preocupându-se mai putin sau deloc de imagine, de compozitie? Cu siguranta, aceste filme sunt mult mai bune decât încercarea de pastisa semnata de Ismail Jamaludin si Dragos Dulea si intitulata Donna Must Die!, care-si ia stilul de la Rodriguez si sterpeleste oarecum muzica lui Tarantino din Death Proof; de asemenea, ele pot fi mai complexe decât povestea à la A Bronx Tale din Tata meu e cel mai tare a lui Radu Potcoava sau alegoria deloc subtila din Grand Hotel Italia de Rodi Cotenescu Dar Hello Kitty, care probabil va pleca cu un premiu de la Cluj, demonstreaza ca exista o alternativa la comedia de situatie, care începe sa devina forma sâcâitor dominanta printre noii regizori Primul venit: competitia oficiala Cu toate ca primele proiectii ale competitiei au nesansa de a se sterge din memorie mai repede si de a fi trecute mai usor cu vederea la palmares, nu poti iesi de la Oslo, 31 august al norvegianului Joachim Trier fara sa ai impresia ca ai vazut unul dintre filmele câstigatoare ale festivalului Si asta, cu toate ca filmul norvegianului nu e usor de vazut; sumbru si lasând loc doar la final unui usor sentimentalism, Oslo, 31 august e filmul unei singure idei si a unui personaj animat exclusiv de un pesimism malign Actorul Anders Danielsen Lie e exact omul potrivit pentru a interpreta protagonistul însingurat al filmului si pentru a-l face credibil Atuul sau, deopotriva, slabiciunea filmului, în functie de pozitia pe care o ai fata de el, e lipsa lui de solutii Asa cum sugereaza secventele de la început, filmul lui Trier e mai degraba un film despre memorie, iar traseul protagonistului, Anders, e un simplu itinerariu care uneste, ca în orice tragedie, un punct de pornire si destinatia previzibila si certa Cumva, regizorul norvegian a reusit sa evite morga aferenta unui film despre "ce înseamna toate acestea"; foarte bine stapânit la nivelul regiei, Oslo, 31 august e unul dintre acele filme care au sanse sa câstige pentru ca nu-si iau riscuri inutile si pastreaza un aer de simplitate în felul în care îsi desfasoara povestea Probabil cel mai plauzibil argument în favoarea filmului lui Trier e si lipsa, pâna acum, a unei concurente reale la palmares Sfârsitul noptii, filmul japonezului Daisuke Miyazaki, e fara îndoiala bine întentionat, dar mult sub asteptarile pe care le ai de la un regizor independent care se pozitioneaza critic fata de cinematografia americana Oricât ar insista Miyazaki, prezent la Cluj, pe nuantele sociale ale filmului, Sfârsitul noptii are un aer prea izbitor de film de gen, mai precis, noir, doar ca interpretat de actori foarte tineri În plus, într-un film low-budget, a carui poveste e involuntar comica, decizia regizorului de a insista asupra posturilor tipice ale genului, de a forta partea de cool a filmului e una probabil justificata, dar care nu-i iese Din pacate, Sfârsitul noptii poate fi vazut doar cu aceeasi intensitate a entuziasmului cu care a fost probabil facut; cum sa nu ai impresia ca Miyazaki cere prea multa întelegere de la tine ca spectator? Tot simplu, dar într-o alta maniera, e si Teddy Bear, filmul danezului Mads Matthiesen Povestea unui culturist profesionist care îsi cauta la sfatul unui prieten o iubita în Thailanda are destul potential comic atâta timp cât poti ceda aceluiasi gag, reluat la nesfârsit, referitor la dimensiunile gigantesti ale protagonistului, Dennis, în comparatie cu fetele pe care le întâlneste Filmul e însa compus ca dupa manual, cu câteva situatii stânjenitoare exploatate de scenariu, un conflict mocnit între Dennis si mama lui, dezamorsat ca prin minune la final, si mici indicii despre cum trebuie consumata povestea: când Dennis e trist, intervine pe fundal o muzica intrumentala usor melancolica, iar atunci când se simte suresitat, muzica se tranforma ca atare Prea schematic pentru a aduce orice altceva nou în afara de un tip de personaj mai putin obisnuit, filmul lui Matthiesen e modest în ambitii si usor de uitat Radu Toderici 